CELEX: 32017R1500
Language: sl
Date: 2017-08-23 00:00:00
Title: Izvedbena uredba Komisije (EU) 2017/1500 z dne 23. avgusta 2017 o dvestopetinsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

25.8.2017   
            
            
               SL
            
            
               Uradni list Evropske unije
            
            
               L 219/5
            
         IZVEDBENA UREDBA KOMISIJE (EU) 2017/1500
   z dne 23. avgusta 2017
   o dvestopetinsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 18. avgusta 2017 sklenil dodati en vnos na seznam oseb, skupin in subjektov, za katere velja zamrznitev sredstev in gospodarskih virov. Prilogo I k Uredbi (ES) št. 881/2002 bi bilo zato treba ustrezno spremeniti.
            
         
               (3)
            
            
               Da se zagotovi učinkovitost ukrepov iz te uredbe, bi morala začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Brusliju, 23. avgusta 2017
      
         
            Za Komisijo
         
         
            V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      V Prilogi I k Uredbi (ES) št. 881/2002 se pod naslov „Fizične osebe“ doda naslednji vnos:
      
         „Shane Dominic Crawford (tudi: (a) Asadullah; (b) Abu Sa'd at-Trinidadi; (c) Asad). Datum rojstva: 22.2.1986. Kraj rojstva: Mount Hope, Trinidad in Tobago. Državljanstvo: državljan Trinidada in Tobaga. Potni list št.: (a) TA959547 (potni list Trinidada in Tobaga, ki ga je 19.11.2013 izdal oddelek za priseljevanje Trinidada in Tobaga, preneha veljati 18.11.2018); (b) T1071839 (potni list Trinidada in Tobaga, ki ga je 8.11.2004 izdal oddelek za priseljevanje Trinidada in Tobaga, prenehal veljati 7.11.2014). Nacionalna identifikacijska številka: (a) 19860222007 (osebna izkaznica Trinidada in Tobaga, izdana 16.6.2011, prenehala veljati 16.6.2016); (b) B394445 (rojstni list Trinidada in Tobaga, izdan 23.1.2007); (c) 892124B (vozniško dovoljenje Trinidada in Tobaga, izdano 30.8.2007, prenehalo veljati 30.8.2010). Naslov: (a) Sirska arabska republika (maja 2014); (b) Reyhanli, Hatay, Turčija (prejšnje bivališče od novembra 2013 do maja 2014); (c) 349 Dass Branch Trace, Dass Trace, Enterprise Chaguanas, Trinidad in Tobago (od rojstva do 27.11.2013); (d) LP# 41 Ballisier Road, Smith Field Lands, Wallerfield, County of St. George East, Trinidad in Tobago (drugo možno prebivališče septembra 2011). Drugi podatki: fizični opis: barva oči: rjava; barva las: temna; polt: svetlo rjava; postava: srednja; višina: 174 cm; telesna teža: 64 kg; govori angleško, arabsko. Datum določitve iz člena 7d(2)(i): 18.8.2017.“